Vyžuona (Šventoji)

Vyžuona – upė rytų Lietuvoje, Utenos rajone; Šventosios kairysis intakas. Prasideda Utenoje, susiliejus Krašuonos ir Viešos upeliams. Teka šiaurės vakarų kryptimi. Įteka į Šventąją 141 km nuo jos žiočių, Anykščių rajono paribyje, 3 km į šiaurės vakarus nuo Vyžuonų.

Intakai: Rašė, Lukna (dešinieji), Utenaitė, Tralnys, Ringys, Dusyna (kairieji). Vidutinis nuolydis 85 cm/km. Debitas netoli Rašės žiočių 2,95 m³/s, žiotyse – 3,82 m³/s, 593 psl.. Baseine gausu ežerų: Viešis, Baltis, Luknas, Krašuona, Dauniškis, Rašys, Dusynas ir kt.

Gyvenvietės prie Vyžuonos: Utena, Vyžuonėlės, Kaliekiai, Šiaudiniai, Vyžuonos.

 Etimologija 

Upėvardžio kilmė neaiški. Siejimas su apavo pavadinimu vyžos sunkiai įmanomas, greičiau kilęs iš veiksmažodžio vyžti („pinti vyžas“), kurio pirminė reikšmė galėjusi būti tiesiog „pinti, vingiuoti“. Galimai susijęs žodis yra yžia, yža, yžė („ledo ižas“).

 Šaltiniai 

Kategorija:Utenos rajono upės